## Pravilnik o izmjenama i dopunama Pravilnika o stručnom nadzoru u ekološkoj proizvodnji

### NN 10/2007 (29.1.2007.), Pravilnik o izmjenama i dopunama Pravilnika o stručnom nadzoru u ekološkoj proizvodnji

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**441**

Na temelju članka 25. stavka 2. i stavka 4. Zakona o ekološkoj proizvodnji
poljoprivrednih i prehrambenih proizvoda (»Narodne novine«, broj 12/01.),
ministar poljoprivrede, šumarstva i vodnoga gospodarstva donosi

## PRAVILNIK

### IZMJENAMA 1 DOPUNAMA PRAVILNIKA O STRUČNOM NADZORU U EKOLOŠKOJ PROIZVODNJI

Članak 1.

U Pravilniku o stručnom nadzoru u ekološkoj proizvodnji (»Narodne novine« br.
13/02), u članku 4. iza stavka 1. dodaje se stavak 2. koji glasi:
»Pogoni prerade kao i pakiranja mogu biti samostalna proiz­vodna jedinica ako je
njihova djelatnost ograničena na preradu i pakiranje ekoloških proizvoda.«

Članak 2.

U članku 5. iza riječi: »proizvodnje« briše se točka i dodaju riječi:
»najkasnije do 31. siječnja tekuće godine.«

Članak 3.

Članak 6. mijenja se i glasi:
»Proizvođač mora voditi zapis o proizvodnji na proizvodnoj jedinici od početka
proizvodnje do prodaje.
U slučaju sakupljanja samoniklih biljaka i drugih proizvoda iz prirode,
sakupljač mora osigurati potrebne dozvole.
Obrazac zapisa o proizvodnji naveden je u Prilogu 1. Pravilnika i njegov je
sastavni dio

Članak 4.

Članak 7. mijenja se i glasi:
»Proizvođač mora voditi zapise o proizvodnji i/ili preradi, knjigovodstvo
temeljeno na upisima i/ili potvrdama na osnovi kojih je nadzornoj stanici moguća
provjera podrijetla, vrste i količine svih kupljenih i uporabljenih materijala i
njihovo korištenje.
O količinama proizvoda koje se izravno prodaju krajnjem korisniku proizvođač
mora voditi knjige.
Proizvođač mora osigurati uvid nadzornoj stanici u svu dokumentaciju koja se
vodi na proizvodnoj jedinici.«

Članak 5.

Članak 9. mijenja se i glasi:
»Prvi stručni nadzor obavlja nadzorna stanica na osnovi prijave proizvođača, a
prije upisa u Upisnik proizvođača u ekološkoj proizvodnji poljoprivrednih i
prehrambenih proizvoda. Pored nenajavljenih nadzornih pregleda, nadzorna stanica
najmanje jednom godišnje mora obaviti sveobuhvatni pregled svih proizvodnih i
preradbenih jedinica te ostalih objekata. Nadzorna stanica može provjeriti
proizvodne metode i uzeti uzorke za analizu proizvoda koji nisu proizvedeni
sukladno Zakonu o ekološkoj proizvodnji poljoprivrednih i prehrambenih proizvoda
(u daljnjem tekstu: Zakon). Uzorci se takoder mogu uzeti i analizirati kako bi
se otkrilo moguće onečišćenje od strane konvencionalnih proizvoda ukoliko
postoji sum­nja o njihovom prisustvu. Nakon svakog posjeta nadzorne stanice
sastavlja se zapisnik, kojeg supotpisuje vlasnik proizvodne jedinice ili
voditelj proizvodnje.«

Članak 6.

U članku 12. stavku 1. alineji 2. iza riječi »prostorno« riječ »i« zamjenjuje se
riječju

Članak 7.

U članku 13. stavak 1. mijenja se i glasi:
»U slučaju sumnje, a radi dokazivanja moguće uporabe i tragova nedopuštenih
sredstava, na zahtjev nadzorne stanice ovlašteni laboratorij uzima uzorke i
provodi analizu.«

Članak 8.

U članku 14. stavak 1. mijenja se i glasi:
»Nakon svakog obavljenog stručnog nadzora nadzorna stanica mora dostaviti
izvješće i zapisnik o stručnom nadzorn Ministarstvu poljoprivrede, šumarstva i
vodnoga gospodarstva i pravnoj osobi za provedbu postupka potvrđivanja.

Članak 9.

»Kada su proizvođač i njegovi ugovorni partneri (kooperanti) pod nadzorom od
strane dvije ili više nadzornih stanica, zapisnik i izvješće o stručnom nadzorn
mora sadržavati informaciju o ugovoru između proizvođača i njegovih ugovornih
partnera (kooperanata) da se nadzornim stanicama omogući izmjena informacija o
njihovom poslovanju, kao i o načinu na koji se ovakva izmjena informacija može
primjenjivati.«

Članak 10.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/07-01/14
Urbroj: 525-1-07-1
Zagreb, 18. siječnja 2007.

Ministar
**Petar Čobanković**, v. r.

Pravilnik, NN 10/2007-441
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)